[image: ]

AKCINĖS BENDROVĖS TURTO BANKO
GENERALINIS DIREKTORIUS

ĮSAKYMAS
DĖL VALSTYBĖS NEKILNOJAMOJO TURTO NUOMOS


2026 m. liepos 7 d. Nr. ĮSK-NT-49
Vilnius


Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 7 straipsnio 2 dalimi, 10 straipsnio 2 dalies 3 punktu, 3 dalimi, Lietuvos Respublikos centralizuotai valdomo valstybės turto valdytojo įstatymo 3 straipsnio 1 dalies 1 punktu, 4 straipsnio 1 dalies 1, 8 punktais, 8 dalimi, įgyvendindamas Valstybės nekilnojamojo turto centralizuoto valdymo, naudojimo, disponavimo juo ir centralizuotai valdomo administracinės paskirties valstybės nekilnojamojo turto atnaujinimo tvarkos aprašą, patvirtintą Lietuvos Respublikos Vyriausybės 2015 m. vasario 11 d. nutarimu Nr. 148 „Dėl valstybės nekilnojamojo turto centralizuoto valdymo įgyvendinimo“, 
[bookmark: _Hlk94708256][bookmark: _Hlk94708729]n u s p r e n d ž i u išnuomoti biudžetinei įstaigai Lietuvos Respublikos aplinkos ministerijos Aplinkos projektų valdymo agentūrai jos nuostatuose šiuo metu numatytai veiklai vykdyti valstybei nuosavybės teise priklausantį, šiuo metu akcinės bendrovės Turto banko patikėjimo teise valdomą nekilnojamąjį turtą Kaune, K. Donelaičio g. 33: administracines patalpas (patalpų unikalus numeris – 4400-0482-7058:6976, išnuomojamų patalpų indeksai – 3-3, 3-3a, 3-4, išnuomojamų patalpų bendras plotas – 96,35 kv. metro, su dalimi bendro naudojimo patalpų, kurių plotas – 28,91 kv. metro, visų išnuomojamų patalpų bendras plotas – 125,26 kv. metro). Patalpos išnuomojamos laikinai, iki kol bus atlikti pastato Kaune, L.  Sapiegos g. 12, remonto darbai iki 2027 m. vasario 28 d. .





L. e. generalinio direktoriaus pareigas    	                                            Gintaras Makšimas

